Միաժամանակ թույլ են տրվում սխալներ արարքի իրավական գնահատման և պատժի նշանակման հարցերում. երբեմն օրենքով նախատեսված բոլոր միջոցները չեն ձեռնարկվում գործի հանգամանքները բազմակողմանի, լրիվ և օբյեկտիվ հետազոտելու համար, չեն պարզվում հանցավորի և տուժողի անձնավորությունը բնութագրող տվյալները: Իսկ հանցագործության սուբյեկտիվ կողմի, հատկապես հանցավորի դիտավորության, սպանության շարժառիթների և նպատակների թերի պարզաբանումը հանգեցնում է նրան, որ դատարանները, երբեմն սպանությունը չեն սահմանազատում մարմնական ծանր վնասվածքից, իսկ սպանության փորձը` մյուս հանցակազմերից /օրինակ` սպանության, մարմնական վնասվածքներ հասցնելու ու սպառնալիքից, խուլիգանությունից/: